Hab fiican waxtar badanna leh oo aynu ku difaaci karno Nebigeenna (SCW) ayaa ah in qalinleyda iyo dadka aqoonta fiican u leh diinta Islaamku ay sameeyaan qoraallo waafi ah oo ay dunida aan muslimka ahayn ku barayaan shakhsiyadda barakaysan ee Nebi Muxammed (SCW) iyo sida aanu u ahayn qofka ay sawirgacmeedka ku muujinayso warbaahinta galbeedku, iyo sidoo kale in dunida laga abuuro dood muhiim ah oo la xidhiidha; cadaalad darrada shuruucda caalamiga ah iyo masraxyada dunida looga arrimiyaa ay ku hayaan islaamka, gaar ahaan in la xoojiyo doodda ah in la soo saaro sharci caalamiya oo mamnuucaya wax-ka-sheegidda Alle (SWT), Nebi Muxammed (SCW) iyo guud ahaanba diinta Islaamka, iyo doodda kale oo la xidhiidha in la saxo qeexda xorriyadda hadalka iyo in reer galbeedka lagu cadaadiyo in ay joojiyaan caddaaladda laba-hal-beeglayda ah ee ay hadba dhan ugu dhigayaan dunida.
